Rebecca Ferguson

Rebecca Louisa Ferguson Sundström (lair 19 Oktober 1983) iku sawijiné aktris Swèdhen. Dhèwèké miwiti karièré minangka aktris mawa sinétron Swèdhen Nya tider (1999–2000) lan banjur dadi bintang ing film horor sadhis Drowning Ghost (2004). Dhèwèké dadi misuwur ing kancah donya internasional mawa olèhé nggambaraké Elizabeth Woodville ing drama Britani Agung The White Queen (2013). Kanggo paraga iki dhèwèké olèh nominasi Golden Globe kanggo Aktris apik dhéwé ing Sérial Mini utawa Film Télévisi.

Ferguson uga dadi bintang minangka agèn MI6 Ilsa Faust, ngiringi Tom Cruise, ing telung film Mission: Impossible: Rogue Nation (2015), Fallout (2018), lan Dead Reckoning Part One (2023). Dhèwèké maragakaké Jenny Lind ing film musikal The Greatest Showman (2017), lan dadi bintang ing film horror Life (2017) and Doctor Sleep (2019), lan nduwé paraga panyengkuyung ing film kumidhi drama Florence Foster Jenkins (2016), film thriller The Girl on the Train (2016), lan film fiksi ngèlmiah  Dune (2021) lan Dune: Part Two (2024). Ing taun 2023, dhèwèké wiwit mbintangi sérial fiksi ngèlmiah Silo ing Apple TV+.

 Urip awal lan pawiyatan 
Rebecca Ferguson lair ing Stockholm lan tumuwuh gedhé ing dhestrik Vasastan ing punjering Stockholm. Ibuné, Rosemary Ferguson, kuwi wong Inggris, dhèwèké ngalih saka Britani menyang Swèdhen nalika umur 25. Ibuné nulungi  ABBA mertal lirik saka albumé  Waterloo ing basa Inggris nalika taun 1975 lan uga ana ing lengen jero samaké albumé ABBA sing judhulé padha. Olov Sundström, bapakné, iku wong usaha Swèdhen. Rebecca Ferguson nganggo jenengé ibuné minangka jeneng panggungé. Mbah putriné saka ibuné iku wong Irlan Lor, lan mbah kakungé saka ibuné wong Sekotlan.

Ferguson sekolah ing sawijiné pawiyatan tengahan abasa Inggris ing Swèdhen lan déning wong tuwané diajari rong basa: ya iku basa Swèdhen lan Inggris. Dhèwèké lungguh ing Sekokah Musik Adolf Fredrik ing Stockholm lan lulus  taun 1999.

Saka umur 13 taun, dhèwèké wis nyambut gawé minangka fotomodhèl lan kerep katon ing kalawarti lan iklan télévisi kanggo nawakaké kosmètik, klambi, lan Pé paèsan. Ferguson uga wis njogèd nalika isih cilik, dhèwèké bisa nari balèt, tap-dancing, jazz, street funk, lan tango. Dhèwèké tau ngajar tango Argentina ing sawijiné badan usaha tari ing  Lund, Swèdhen sawetara taun, kamangka dhèwèké mbanjuraké karyané ing sawetara proyèk kriya cekak. Amerga durung pasti yèn dhèwèké kepéngin nyambut gawé dadi paraga, Ferguson uga nduwé pagawéan liya, kaya ta nyambut gawé ing punjer titipan bocah, suster bocah, pagawé toko pepaésan, toko sepatu, lan ngladèni ing rèstoran Koréa. 
 Karièr 
Ferguson misuwur minangka wanita kelas dhuwur Anna Gripenhielm ing sinètron Swèdhen Nya tider (1999–2000). Dhèwèké banjur main Chrissy Eriksson ing sinètron Swèdhen-Amérika Ocean Ave. (2002). Ing taun 2004, dhèwèké miwiti debut film ing Mikael Håfström film horor Drowning Ghost lan banjur dadi bintang tamu ing Wallander (2008). Sutradara Swèdhen Richard Hobert weruh dhèwèké ing pasar Kutha Simrishamn ing taun 2011, lan ndadèkaké awaké mbintangi film A One-way Trip to Antibes, sing marahi dhèwèké olèh nominasi  anugrah bintang sing munggah godhong   ing  Fèstival Film Internasional Stockholm. Ing taun 2013, dhèwèké main film VI karo Gustaf Skarsgård.

Ing sasi Agustus 2012 ana wara-wara menawa Ferguson dikon maragakaké Elizabeth Woodville ing sérial drama sejarah télévisi BBC The White Queen (2013), sing adhedhasar buku romané Philippa Gregory asesirah The Cousins' War perkara para wanita nalika jaman Paprangan para Rose. Pamaragané Ferguson ing The White Queen dilem apik, lan dhèwèké olèh nominasi Golden Globe Award kanggo kategori Best Actress in a Miniseries or Television Film.

Ing taun 2015, Ferguson luwih diakoni manèh olèhé maragakaké agèn MI6 Ilsa Faust, bintang pokok wanita ing film kaping lima  Mission: Impossible, Mission: Impossible – Rogue Nation, kanggo karyané Ferguson dilem para kritisi. Tom Cruise milih Ferguson dhéwé main karo awaké sajeroné film iki sawisé dhéwé nonton Ferguson main ing The White Queen lan weruh menawa Ferguson iku ana mèmperé  karo Ingrid Bergman. Dhèwèké mainaké paragané manèh ing film Mission: Impossible film kaping enem, Mission: Impossible – Fallout, sing dirilis ing taun  i2018. Film iki suksès komersialé sing gedhé dhéwé, mawa omzèt luwih saka $790 yuta saindhenging donya–lan banjur maragakaké manèh ing film kaping pitu, Mission: Impossible – Dead Reckoning Part One, ing taun  2023.

Ing taun 2016, dhèwèké mainaké rong paraga sing séjé sajeroné film siji, yaiku  Katya lan Lauren ing film tegang mata-mata Perang Atis sing disutradarani déning Shamim Sarif, Despite the Falling Snow, bareng karo  Sam Reid lan Charles Dance. Kanggo karyané ing film iki dhèwèké menangaké anugrah Aktris Apik dhéwé Best ing Prague Independent Film Festival taun 2016. Ing tembé ing taun sing padha, Ferguson uga main ing Florence Foster Jenkins besutané Stephen Frearsbareng karo Meryl Streep lan Hugh Grant. Isih ing taun 2016 dhèwèké uga main ing adhaptasi buku tegang anggitané Tate Taylor sing nduwé irah-irahan The Girl on the Train lan dibintangi déning Emily Blunt. Ing taun 2017, Ferguson maragakaké paraga wanita utama ing film horor sains fiksi Amérika Sarékat Life, sing dibesut déning Daniel Espinosa , karo bintang priya Jake Gyllenhaal lan Ryan Reynolds. Saliyané iku dhèwèké main bebarengan karo Michael Fassbender and Charlotte Gainsbourg ing film The Snowman, film kadurjanan tegang besutané Tomas Alfredson. Banjur dhèwèké uga maragakaké Jenny Lind, sawijiné penyanyi opera Swèdhen ing film musikal The Greatest Showman, karo Hugh Jackman lan Michelle Williams.

Ing taun 2019, Ferguson main ing sawetara film gedhé. Ing film Doctor Sleep, sawijiné adhaptasi romané Stephen King sing nduwé judhul sing padha, Ferguson dadi bintangé karo Ewan McGregor. Banjur dhèwèké mainaké watek ala Morgana ing film pangumbara besutané Joe Cornish mawa irah-irahan The Kid Who Would Be King; lan uga dadi salah sijiné bintang minangka Riza Stavros ing film kumidhi fiksi ngèlmiah besutané F. Gary Gray ajudhul Men in Black: International. Ing taun 2021, dhèwèké dadi bintang karo Hugh Jackman ing film tegang fiksi ngèlmiah besutané Lisa Joy  ajudhul Reminiscence.
Dhèwèké uga maragakaké Lady Jessica ing adhaptasiné bukuné Frank Herbert Dune, besutané Denis Villeneuve. Dhèwèké maragakaké karakter sing padha manèh in fim terusané yaiku Dune: Part Two (2024). Ing taun 2023, Ferguson uga dadi bintang lan prodhuser èksèkutif sérial fiksi ngèlmiah Silo ing Apple TV+.

 Urip pribadi 
Ing taun 2007, Ferguson nglairaké anaké sing kapisan, anak lanang. Bapakné si jabang bayi kuwi manten pacaré sing jenengé Ludwig Hallberg, juru térapi psikosintèsis. Sawisé sinétroné suksès lan anaké lanang lair, dhèwèké ngalih menyang Simrishamn, ing pasisir kidul-wétan Swèdhen karo Hallberg. Ing taun 2012, Ferguson lan Hallberg bebarengan ngajar jogèd tango ing Österlen. Pasangan iki banjur pegat ing sasi April 2015.

Wiwit taun 2016, Ferguson nduwé rélasi karo pengusaha Rory St. Clair Gainer, karo awaké dhèwèké nduwé anak wadon sing lair sasi Mèi 2018. Ferguson lan Gainer banjur mantènan ing pungkasané taun iku. Wong loro iku nduwé omah ing Richmond, ing kidul-kuloné London, amarga cedhak karo studhio Pinewood lan Shepperton.

Ferguson luwih seneng mlaku cokoran: kaya ta pangucapé sajeroné wawancara, "Aku égois, aku seneng mlaku cokoran lan nganggo klambi sing kepénak" ("Selfishly, I love being barefoot and wearing comfy clothes").How Rebecca Ferguson Created The Coolest Villain In Doctor Sleep Padatané iki banjur ditrapaké ing sawetara paragané, kalebu Ilsa Faust, Rose the Hat ing Doctor Sleep, Riza Stavros ing Men in Black: International, Morgana ing The Kid Who Would Be King, lan Lady Jessica ing Dune.

 Filmografi 
+Legèndha Nuduhaké proyèk sing durung dirilis

 Film 
+Film Taun Judhul Paraga Cathetan  2004 Drowning Ghost Amanda  2010 Lennart Réwang Film cekak Puls Linda Film cekak2011 Irresistible Wanita Film cekak A One-Way Trip to Antibes Maria  2013 Us  Linda  2014 Hercules Ergenia  2015 Mission: Impossible – Rogue Nation Ilsa Faust  2016 Despite the Falling Snow Katya / Lauren  Florence Foster Jenkins Kathleen Weatherley  The Girl on the Train Anna Watson 2017Life Miranda North  The Snowman Katrine Bratt  The Greatest ShowmanJenny Lind 2018 Little Match Girl Mother Film cekak Mission: Impossible – Fallout Ilsa Faust 2019 Doctor Sleep Rose the Hat  The Kid Who Would Be King Morgana  Men in Black: International Riza Stavros  2020 Cold Night Jenny Sorensen Difilm ing taun 20082021 Reminiscence Mae  Dune Lady Jessica  2023 Mission: Impossible – Dead Reckoning Part One  Ilsa Faust 2024 Dune: Part Two Lady Jessica 2025   Pasca-prodhuksi   Dame Snap Lagi difilm Rebecca Ferguson Joins Andrew Garfield, Claire Foy, Nicola Coughlan in ‘The Magic Faraway Tree’   Lagi difilm

 Télévisi 
+Television Year Title Role Notes  1999–2000 Nya tider Anna Gripenhielm 54 episodes 2002 Ocean Ave. Chrissy Eriksson Episode: "#1.5"  2008 Wallander Louise Fredman Episode: "Sidetracked"2013 The Inspector and the Sea Jasmine Larsson Episode: "Der Wolf im Schafspelz" The White Queen Elizabeth Woodville Main role (miniseries) The Vatican Olivia Borghese Television film 2014The Red Tent Dinah Main role (miniseries) 2023–present Silo Juliette Nichols Main role; also executive producer 2023 Wild Scandinavia Narrator Three-part wildlife series

 Podcast 
+YearTitleRoleRef2022Spark HunterHer' (Swara)

 Anugrah lan nominasi 
 Taun Anugrah Kategori Nominasi Kasilé  2011 Stockholm International Film Festival Rising Star Award A One-way Trip to Antibes  2013 VI  2014 Golden Globe Awards Best Actress – Miniseries or Television Film The White Queen  2015 Hamptons International Film Festival Breakthrough Performer Mission: Impossible – Rogue Nation 2016Buffalo International Film Festival Best Actress in a Leading Role Despite the Falling Snow  California Independent Film Festival Best Actress Critics' Choice AwardsBest Actress in an Action Movie Mission: Impossible –Rogue Nation  Empire Awards Best Female Newcomer  Online Film & Television Association Best Breakthrough Performance: Female  Prague Independent Film Festival Best Actress Despite the Falling Snow 2019 Fright Meter Awards Best Supporting Actress Doctor Sleep  Seattle Film Critics Society Villain of the Year  Utah Film Critics Association Best Supporting Actress  Women Film Critics Circle Best Actress  2020 Fangoria Chainsaw Awards Best Supporting Actress  2021 Saturn Awards Best Actress  2022 Göteborg Film Festival  Nordic Honorary Dragon Award   Critics' Choice Super Awards Best Actress in a Science Fiction/Fantasy MovieDune  2024 Saturn Awards Best Actress in a Television Series Silo  Satellite Awards Best Actress in a Series Silo 

 Réferènsi 

 Pranala njaba 

Ferguson, Rebecca